CELEX: 62019CN0450
Language: el
Date: 2019-06-13 00:00:00
Title: Υπόθεση C-450/19: Αίτηση προδικαστικής αποφάσεως την οποία υπέβαλε το Korkein hallinto-oikeus (Φινλανδία) στις 13 Ιουνίου 2019 — Kilpailu- ja kuluttajavirasto

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/26
            
         
      Αίτηση προδικαστικής αποφάσεως την οποία υπέβαλε το Korkein hallinto-oikeus (Φινλανδία) στις 13 Ιουνίου 2019 — Kilpailu- ja kuluttajavirasto
      (Υπόθεση C-450/19)
      (2019/C 280/35)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein hallinto-oikeus
      
         Διάδικοι στην υπόθεση της κύριας δίκης
      
      
         Αναιρεσείουσα: Kilpailu- ja kuluttajavirasto
      
         Λοιποί διάδικοι: Eltel Group Oy και Eltel Networks Oy
      
         Προδικαστικό ερώτημα
      
      
                  1)
               
               
                  Μπορεί να ερμηνευθεί το καθεστώς ανταγωνισμού που θεσπίζεται με το άρθρο 101 ΣΛΕΕ υπό την έννοια ότι, σε περίπτωση που μετέχων σε σύμπραξη έχει συνάψει σύμβαση έργου με μη μετέχοντα στη σύμπραξη φορέα με βάση τα συμφωνηθέντα στην εν λόγω σύμπραξη, η παράβαση των κανόνων ανταγωνισμού, λόγω των οικονομικών επιπτώσεων που αυτή προκαλεί, εξακολουθεί να υφίσταται καθ’ όλο το χρονικό διάστημα εκπληρώσεως των συμβατικών υποχρεώσεων ή συνεχίσεως των πληρωμών στα συμβαλλόμενα μέρη για το έργο, ήτοι έως το χρονικό σημείο καταβολής της τελευταίας δόσεως για το έργο ή, τουλάχιστον, έως το χρονικό σημείο της ολοκληρώσεως του έργου,
               
            
                  2)
               
               
                  ή πρέπει να θεωρηθεί ότι η παράβαση των κανόνων του ανταγωνισμού εξακολουθεί να υφίσταται μόνο μέχρι την ημερομηνία κατά την οποία η επιχείρηση που διέπραξε την παράβαση υποβάλλει προσφορά για το οικείο έργο ή συνάπτει σύμβαση για την εκτέλεσή του;